[{"text_idx": "#000000", "text": "AmdanomRhaglenArchwilioDysguCaffi a SiopArchifauCasgliadauYmweldAmgueddfa Ddwy HannerBlogEnglish"}, {"text_idx": "#000002", "text": "Mae\u2019r arddangosfa hon i\u2019w gweld ar hyn o bryd yng nghwrt blaen yr amgueddfa ac mae\u2019n cynnwys cyfres o ddelweddau gan ffotograffwyr lleol, Craig Colville a Carwyn Rhys Jones"}, {"text_idx": "#000003", "text": "Mae\u2019r delweddau\u2019n dal peth o effaith y pandemig coronafirws a\u2019r cloi ar y gymuned leol yn ystod misoedd cyntaf yr argyfwng."}, {"text_idx": "#000004", "text": "Roedd y ffotograffydd proffesiynol Craig Colville wedi bod yn gweithio gydag Amgueddfa Wrecsam ar Wrecsam 2020, sef prosiect ffotograffig oedd yn cofnodi bywyd yn y fwrdeistref sirol, a ysbrydolwyd gan y ffoto-ohebyddion gwych, Philip Jones-Griffiths, Henri Cartier-Bresson a Dorothea Lange. Pan gyhoeddodd Prif Weinidog y DU, Boris Johnson, ddechrau\u2019r cyfnod clo ar Fawrth 23 mewn ymateb i bandemig Covid-19, golygodd hynny na fyddai Wrecsam 2020 yn flwyddyn arferol o gwbl."}, {"text_idx": "#000006", "text": "Mae ffotograffiaeth yn aml yn cael ei anwybyddu fel dull o ddogfennu, hysbysu ac adrodd hanesion, a gellir ei ddefnyddio i ddwyn pobl i gyfrif. Fy ngobaith yw y bydd fy ngwaith i\u2019n gwneud yr uchod i gyd."}, {"text_idx": "#000007", "text": "Rydw i wir yn edrych ymlaen at gael gweld rhai o ddelweddau\u2019r prosiect yn cael eu harddangos yn yr awyr agored yn yr amgueddfa, gan fy mod yn credu fod arddangosiadau awyr agored yn ffordd wych o ddangos gwaith ffotograffig i gynulleidfa.\u201d"}, {"text_idx": "#000008", "text": "Yn gynnar yn ystod y cyfnod clo, daeth Amgueddfa Wrecsam yn ymwybodol bod y ffotograffydd lleol, Carwyn Rhys Jones, hefyd yn ceisio cofnodi effaith y pandemig ar Wrecsam. Gwahoddodd staff yr amgueddfa ef i ymuno yn y prosiect a chynnig cofnod ehangach o\u2019r cyfnod clo."}, {"text_idx": "#000010", "text": "O dynnu lluniau strydoedd gwag Wrecsam, datblygodd y prosiect i ddogfennu pobl leol Wrecsam. Aeth y prosiect o nerth i nerth i gyrraedd yr hyn sydd gennym ni heddiw. Roeddwn i\u2019n ceisio llunio dyddiadur gweledol o\u2019r hyn oedd yn mynd ymlaen a sut roedd pobl yn teimlo am y pandemig hwn o\u2019u profiadau cadarnhaol a negyddol."}, {"text_idx": "#000011", "text": "Fe gytunais i fod yn rhan o\u2019r prosiect hwn gan fy mod yn teimlo ei fod yn mynd law yn llaw a\u0302\u2019r hyn roeddwn i\u2019n ceisio ei wneud, sef dogfennu hanes. Roeddwn i hefyd o\u2019r cychwyn cyntaf eisiau i fy ffotograffau fod yn rhan o archif a fyddai\u2019n cael ei chadw er mwyn i genedlaethau\u2019r dyfodol gael dysgu am y cyfnod penodol hwn mewn hanes.\u201d"}, {"text_idx": "#000012", "text": "Fel y gwelir yng nghwrt blaen yr amgueddfa. Agorodd yr arddangosfa ar Fedi 23ain 2020 a bydd i\u2019w gweld tan Fawrth 21ain 2021."}, {"text_idx": "#000014", "text": "Bywyd yn Ystod y Cyfnod Clo"}]